A Bizottság 3829/86/EGK rendelete
(1986. december 15.)
egyes árucikkeknek a Közös Vámtarifa 44.15 vámtarifaszáma alá történő besorolásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a legutóbb a 2055/84/EGK rendelettel [1] módosított, a közös vámtarifa szerinti nómenklatúra egységes alkalmazásához szükséges intézkedésekről szóló, 1969. január 16-i 97/69/EGK tanácsi rendeletre [2] és különösen annak 3. és 4. cikkére,
mivel a közös vámtarifa szerinti nómenklatúra egységes alkalmazásának biztosítása érdekében rendelkezéseket kell tenni az 1981-2400 mm hosszú, 762-1220 mm széles és körülbelül 44 mm vastag hétrétegű panel besorolására, mely a következőkből áll: enyvezett bútorlap helyezkedik el két háromrétegű furnérlemez között, mely hétrétegű panelnek két hosszú éle van (valószínűleg furnírozva), és az egyik vagy mindkét rövid éle (valószínűleg furnírozva) elsősorban egy darab hasított fából áll, melyet "perem"-ként ismerünk, és további megmunkáláson nem esett át;
mivel a legutóbb a 3129/86/EGK rendelettel [3] módosított 950/68/EGK tanácsi rendelethez [4] mellékelt közös vámtarifa 44.15 vámtarifaszáma többek között a furnérozott panelt, az enyvezett bútorlapot, a többrétegű préselt lemezt, a deszkát vagy hasonló laminált fatermékeket tartalmazza (beleértve a furnérozott panelt és burkolókat), és a 44.23 vámtarifaszám az ács- és épületasztalos-ipari termékeket tartalmazza; mivel ezeket a vámtarifaszámokat kell figyelembe venni a kérdéses panel besorolása esetén;
mivel a kérdéses panel semmilyen jellemzővel nem rendelkezik, a négyszögletes alakjától és vastagságától eltekintve, ami azt jelzi, hogy ajtóként fogják használni; mivel önmagában a négyszögletes alak és a vastagság nem elegendő ahhoz, hogy a közös vámtarifa szerinti nómenklatúra 2 a) Általános Szabályát lehessen alkalmazni (nem teljes vagy befejezetlen árucikkek), mivel különösképpen a táblát jelenlegi formájában nem csak ajtó gyártására lehet felhasználni; mivel ennélfogva nincs eléggé megmunkálva ahhoz, hogy a 44.23 vámtarifaszám alá lehessen besorolni nem kész ajtóként; mivel következésképpen a 44.15 vámtarifaszám alá kell besorolni;
mivel az e rendeletben szereplő intézkedések összhangban vannak a közös vámtarifa szerinti nómenklatúrával foglalkozó bizottság véleményével,
ELFOGADTA EZT A RENDELETET:
1. cikk
Az 1981-2400 mm hosszú, 762-1220 mm széles és körülbelül 44 mm vastag hétrétegű panelt, mely a következőkből áll: enyvezett bútorlap helyezkedik el két háromrétegű furnérlemez között, mely hétrétegű panelnek két hosszú éle van (valószínűleg furnírozva), és az egyik vagy mindkét rövid éle (valószínűleg furnírozva) elsősorban egy darab hasított fából áll, melyet "perem"-ként ismerünk, és további megmunkáláson nem esett át, a Közös Vámtarifa következő vámtarifaszáma alá kell besorolni:
44.15 Rétegelt lemez, furnérozott panel és hasonló réteges faáru (beleértve a burkolt paneleket és lemezeket); berakásos fa és faintarzia.
2. cikk
Ez a rendelet az Európai Közösségek Hivatalos Lapjában való kihirdetését követő 21. napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1986. december 15-én.